ดัชนีหุ้นปิดเช้าร่วง 24.25 จุด
หุ้นยังลงแรงต่อเนื่องจากเมื่อวาน เจอปัจจัยลบกดดัน ปิดภาคเช้าลดลง 24.25 จุด ซื้อขาย 2.8 หมื่นล้านบาท
4 เม.ย. 2556

หุ้นยังลงแรงต่อเนื่องจากเมื่อวาน เจอปัจจัยลบกดดัน ปิดภาคเช้าลดลง 24.25 จุด ซื้อขาย 2.8 หมื่นล้านบาท
ตลาดหุ้นวันที่  4 เม.ย. ดัชนีปิดภาคเช้าที่  1,496.27  จุด ลดลง 24.25  จุด หรือ -1.59%  มูลค่าการซื้อขาย 28,338.85 ล้านบาท โดยระหว่างการซื้อขายดัชนีลดลง 40 จุด แตะ 1,480.41 จุด
นายกวี ชูกิจเกษม  บริษัทหลักทรัพย์กสิกรไทย กล่าวว่า ตลาดปรับตัวลงต่อจากวานนี้ แต่ไม่แรงเท่า โดยได้รับแรงกดดันจากตัวเลขเศรษฐกิจสหรัฐฯ ที่อ่อนแอ ทั้งการจ้างงานมี.ค.ที่เพิ่มขึ้นต่ำกว่าคาด และ ดัชนีภาคบริการ (ISM) ที่ขยายตัวในอัตราชะลอตัวลงเหลือ 54.4 ลดลงจากก.พ.ที่ 56.0 และต่ำสุดรอบ 7 เดือน
"ตลาดหุ้นทั่วโลกขาดปัจจัยใหม่สนับสนุนมาได้ระยะหนึ่งแล้ว ประกอบกับอยู่ในที่สูงจึงทำให้เปราะบางต่อแรงขายทำกำไรไม่ว่าจะด้วยข่าวร้ายอะไรก็ตาม"
สำหรับในประเทศ การปรับลงของดัชนีหุ้นไทยถูกนำไปโยงกับปัจจัยการเมือง ตลอดจนการที่กนง.คงอัตราดอกเบี้ยที่ 2.75% เป็นไปตามคาด ซึ่งไม่ได้เป็นปัจจัยใหม่ แต่กลับแสดงให้เห็นว่าตลาดเปราะบางต่อข่าวร้ายมากแค่ไหน ดังนั้นช่วงนี้ทำอะไรด้วยความระมัดระวัง แต่การปรับฐานเป็นโอกาสดีในการซื้อสะสมหุ้นพื้นฐานดี สำหรับนักลงทุนระยะกลาง โดยมองแนวรับขาลงต่ำสุดของตลาดรอบนี้อยู่ที่ 1,460 จุด
อย่างไรก็ตาม ตลาดอาจอ่อนตัวได้ถึงประมาณปลายเดือนนี้ ในแง่กลยุทธ์ลงทุนยังสามารถเก็งกำไรได้เป็นตัวๆ แต่ทำในวงเงินจำกัด  
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่ 
BTS    มูลค่าการซื้อขาย  1,182.32 ล้านบาท ปิดที่  9 บาท   -0.15บาท หรือ -1.64% 
CK   มูลค่าการซื้อขาย  1,124.20 ล้านบาท ปิดที่ 22.40 บาท -0.30 บาท หรือ -1.32%
BBL   มูลค่าการซื้อขาย  960.37 ล้านบาท ปิดที่  225 บาท -5 บาท หรือ -2.17% 
KBANK   มูลค่าการซื้อขาย  901.15  ล้านบาท ปิดที่  201 บาท  -2 บาท หรือ -0.99% 
QH    มูลค่าการซื้อขาย  878.81 ล้านบาท ปิดที่  3.82 บาท -0.08บาท หรือ -2.05%